
     1.Тергеп-тексеру жүргізудің негізі: «Постинъекциялық абсцесс» диагнозының тіркелуіне байланысты, Шымкент қаласы Тұран ауданының санитариялық-эпидемиологиялық бақылау басқармасынан келіп түскен шұғыл хабарлама негізінде, Шымкент қаласы, Әл-Фараби ауданы, Зерде көшесі, № 3 мекенжайында орналасқан «Дом Здоровья Муртазаева» ЖШС медициналық орталығына қатысты Қазақстан Республикасы Денсаулық сақтау министрінің 2022 жылғы 12 желтоқсандағы № ҚР ДСМ-151 бұйрығымен бекітілген санитариялық қағидаларға сәйкес тиісті санитариялық-эпидемияға қарсы және санитариялық-профилактикалық іс-шараларды ұйымдастыру және жүргізу мәселесі қарастырылсын.
     2.Тергеп-тексеру жүргізетін бақылау және қадағалау органы:  Шымкент қаласы Әл-Фараби ауданының санитариялық-эпидемиологиялық бақылау басқармасы. 
     3. Тартылған сарапшылар (деректерді пайдалануға келісім):__-_
     4. Тергеп-тексеру жүргізу  мерзімі: 09.09. - 28.09.2026ж.
     5. Тергеп-тексеру жүргізілген жеке және (немесе) заңды тұлғалар: "Дом Здоровья Муртазаева" ЖШС.
     6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының себептері мен сипаты: Үй-жайларды ылғалды жинау (еденді, жиһазды, жабдықты, терезе алдын, есіктерді) Қазақстан Республикасында қолдануға рұқсат етілген жуу және дезинфекциялау құралдарын пайдалана отырып, ағымдағы ылғалды жинау жұмыстары санитариялық-гигиеналық талаптарға сай, тәулігіне 2 рет, күрделі жуу күнтізбелік жеті күнде бір реттен сиретпей талапқа сай жүргізілмеген, бұл ҚР ДСМ 2020 жылғы 11 тамыздағы № ҚР ДСМ -96/2020 бұйрығы "Денсаулық сақтау объектілеріне қойылатын санитариялық-эпидемиологиялық талаптар" санитариялық қағидаларының 5 тарау 51, 53 тармағының талаптарының бұзылғандығы болып табылады.
Мекемеде дезинфекция жұмыстарын жүргізуге. Атауы белгісіз, дайындалу туралы нұсқамасы жоқ хлор ерітіндісі бар, жарамдылық мерзімі жоқ. Дезинфекциялық ерітінділер өндірушінің нұсқауларына сәйкес дайындалмайды. Дезқұралдардың жұмыс ерітінділері бар сыйымдылықтар тығыз жабылатын қақпақтармен жабдықталмаған, олардың құрал, шоғырлануы, тағайындалуы, дайындалған күні, ерітіндінің шекті жарамдылық мерзімі көрсетілмеген нақты жазбалары немесе зат белгілерінің жоқ екендігі анықталды. ҚР ДСМ 2022ж. 29 шілдедегі «Дезинфекция, дезинсекция мен дератизацияны ұйымдастыруға және жүргізуге қойылатын санитариялық-эпидемиологиялық талаптар» санитариялық қағидаларын бекіту туралы №ҚР ДСМ-68 бұйрығының І-тарауының 8, 9 тармақтары бұзылған. Тексеру кезінде медициналық қызмет көрсету кезінде қол гигиенасын сақтау үшін жағдайлар толық жасалмаған. Қол жууға білекпен қосылатын крандар, дозаторлар орнатылғанымен, сұйық антисептикалық сабынмен, залалсыздандыру тері антисептигі бар, алайда бір рет пайдаланатын қағаз сүлгілермен қамтамасыз етілмеген. ҚР ДСМ 11.08.2020ж. «Денсаулық сақтау объектілеріне қойылатын санитариялық-эпидемиологиялық талаптар» санитариялық қағидаларын бекіту туралы  ҚР ДСМ № 96/2020  бұйрығының  9 тарау 213 тармағы бұзылған. Медициналық қалдықтарды уақытша сақтауға арналған арнайы орын белгіленбеген, бұл № ҚР ДСМ -96/2020 бұйрығының   7-тарау   188-тармақ  талабы бұзылған. 
7.Халықтың санитариялық-эпидемиологиялық саламаттылығы саласындағы нормативтік құқықтық актілердің талаптарын бұзуға жол берген жеке және (немесе) заңды тұлғалар:  "Дом Здоровья Муртазаева" ЖШС.
  8. Қабылданған шаралар:  "Дом Здоровья Муртазаева" ЖШС. ҚР ӘҚБтК 425-бабының 1- бөлігімен  әкімшілік құқық бұзушылық туралы хаттама толтырылып, 160 АЕК көлемінде 1 айыппұл салынды және кемшіліктерді түзетуге ұйғарым берілді.





























